CELEX: 62015FN0089
Language: el
Date: 2015-05-18 00:00:00
Title: Υπόθεση F-89/15: Προσφυγή-αγωγή της 18ης Μαΐου 2015 — ZZ κατά Επιτροπής

24.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 279/62
            
         Προσφυγή-αγωγή της 18ης Μαΐου 2015 — ZZ κατά Επιτροπής
   (Υπόθεση F-89/15)
   (2015/C 279/80)
   Γλώσσα διαδικασίας: η αγγλική
   
      Διάδικοι
   
   
      Προσφεύγων-ενάγων: ZZ (εκπρόσωπος: G.-M. Enache, δικηγόρος)
   
      Καθής-εναγομένη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Ακύρωση της αποφάσεως να μην περιληφθεί ο προσφεύγων-ενάγων στον πίνακα επιτυχόντων του διαγωνισμού EPSO/AD/248/13 και αίτημα αποκαταστάσεως της υλικής ζημίας και της ηθικής βλάβης που προβάλλει ότι υπέστη.
   
      Αιτήματα
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της Αρμόδιας για τους Διορισμούς Αρχής σχετικά με τη διοικητική ένσταση που υπέβαλε, βάσει του άρθρου 90, παράγραφος 2, του Κανονισμού Υπηρεσιακής Κατάστασης, κατά της αποφάσεως της εξεταστικής επιτροπής να μην περιλάβει το όνομά του στον πίνακα επιτυχόντων του διαγωνισμού EPSO/AD/248/13·
            
         
               —
            
            
               να ακυρώσει την απόφαση της εξεταστικής επιτροπής επί του αιτήματος επανεξετάσεως που υπέβαλε ο προσφεύγων-ενάγων στον διαγωνισμό EPSO/AD/248/13·
            
         
               —
            
            
               να ακυρώσει την απόφαση της εξεταστικής επιτροπής στον γενικό διαγωνισμό EPSO/AD/248/13 να μην περιλάβει το όνομα του προσφεύγοντος-ενάγοντος στον πίνακα επιτυχόντων για τον γενικό διαγωνισμό EPSO/AD/248/13·
            
         
               —
            
            
               να αποκαταστήσει την υλική ζημία και την ηθική βλάβη που υπέστη. Η υλική ζημία υπολογίζεται από τον προσφεύγοντα-ενάγοντα σε 50  000 ευρώ, που αντιστοιχούν στη απώλεια λόγω της διαφοράς μεταξύ του βασικού μισθού τον οποίο θα δικαιούτο μετά τη πρόσληψή του από τον πίνακα επιτυχόντων και του πραγματικού βασικού μισθού τον οποίο εξακολουθούσε να εισπράττει. Η ηθική βλάβη υπολογίζεται σε 50  000 ευρώ για την πίεση που υπέστη ο προσφεύγων-ενάγων λόγω των προσπαθειών που κατέβαλε και του προσωπικού χρόνου που αφιέρωσε για την αντιμετώπιση της καταστάσεως και λόγω της παρατάσεως της διαμονής μακριά από την οικογένειά του, ενώ σε περίπτωση προσλήψεώς του από τον πίνακα επιτυχόντων θα είχε την δυνατότητα να ζει μαζί με την οικογένειά του·
            
         
               —
            
            
               να καταδικάσει την Επιτροπή στα δικαστικά έξοδα.